NaiveNeuron/SloPal huggingface dataset:
T. Cabaj, poslanec: (2004-03-16):
Ale nedá mi nepovedať aj inú poznámku. Hovorili ste tu o legislatíve, ako to prebieha, ako prebieha legislatívny proces v príprave vo vláde a všetky náležitosti. Môžem vám povedať, že sedím vo štvrtom parlamente, ale také zlé vládne návrhy do parlamentu ešte nikdy nechodili, ako chodia teraz. Dôkazom toho je aj jeden materiál, ktorý vydala Národná rada, ktorá sumarizuje na inštitúte všetky prijaté návrhy zákonov v tomto parlamente a kde o. i. je aj úsek, ktorý hovorí o tom, koľko zákonov vrátil prezident na opätovné prerokovanie. Ak by ste videli tieto veci a prešli si cez tieto materiály, tak by ste vedeli, o čom je to. Ak pán Mikloš bol zodpovedný za reformy a momentálne situácia je taká, že tu v parlamente je návrh na zriadenie výboru, ktorý by mal robiť koordináciu reforiem, predložili tento návrh siedmi poslanci, ktorí hlasovali za vaše programové vyhlásenie vlády, ak títo poslanci cítia potrebu vytvorenia tohto výboru, to znamená, že asi tie reformy nerobíte dobre, to sú tí, ktorí s vami hlasovali za programové vyhlásenie vlády, a tí predložili teraz do rokovania tejto schôdze zriadenie výboru na koordináciu reforiem. Takže, pán predseda vlády, asi je to trochu inak, optika vaša je a možno aj povinnosť vám káže bojovať za... (Prerušenie vystúpenia časomierou.)
M. Hort, podpredseda NR SR: (2008-05-15):
Preto teraz otváram možnosť prihlásiť sa do rozpravy k tomuto návrhu zákona ústne. Pán poslanec František Mikloško ako jediný. Končím možnosť prihlásiť sa ústne do rozpravy a slovo má pán poslanec Mikloško.
K. Tóthová, poslankyňa: (2005-03-21):
A druhá poznámka, ktorá je medzi úpravou tohto zákona a zákona, ktorý sme pred chvíľou prerokúvali, je otázka spoplatnenia doktorandského štúdia. Predsa doktorandské štúdium musím sčasti považovať aj ako vedeckú prípravu. Takže si myslím, že by nemalo byť spoplatnené a mala by sa dať väčšia možnosť doktorandom zapojiť sa do vedeckej prípravy, čo by prípadne malo dostať väčší odraz aj v tomto zákone. Ďakujem.
Jurinová, Erika, podpredsedníčka NR SR (2012-06-20):
Ďakujem pánovi poslancovi. S faktickou poznámkou sa prihlásil jeden poslanec. Pán Huba, nech sa páči.
Novotný, Viliam, poslanec NR SR (2012-11-28):
Ďakujem pekne. Chcel by som ti poďakovať, Ľudo, za to, že si hovoril aj o spoločenskom sociálnom dopade gamblerstva a o tom, že ľudí dostáva do pasce chudoby. A ja by som možno ešte dodal aj to, že podnecuje aj drobnú kriminalitu, lebo mnohokrát títo závislí ľudia páchajú drobnú kriminalitu z dôvodov, že potrebujú získať peniaze na uspokojenie svojej závislosti. A treba to naozaj podčiarknuť, lebo gamblerstvo je závislosť. Moderná psychiatria, ktorá sa zaoberá drogovou závislosťou a závislosťou od omamných a psychotropných látok, zaraďuje gamblerstvo medzi takú istú závislosť ako závislosť od heroínu. Treba povedať, že vplyv na osobnosť človeka nie je len po somatickej a psychickej stránke, ale aj v sociálnej, spoločenskej oblasti tak, ako si to ty veľmi dobre popísal. A veľmi je dôležité povedať aj to, že títo ľudia spadnú ako závislí ľudia nielen do sociálnej siete, ale dostanú sa skôr či neskôr aj na špeciálnu liečbu, ktorá stojí veľa peňazí. Je spoločensky potrebné liečiť týchto ľudí. A neprial by som vám niekedy počuť spoveď gamblera, ktorý bol vyliečený. Mal som tú možnosť prečítať si aj takú knižku od človeka, ktorý bol gambler, prišiel o rodinu, prišiel o svoje postavenie, prišiel o všetko a vrátil sa do normálneho života. Preto si myslím, že úlohou spoločnosti, spoločenskou nutnosťou je chrániť ľudí pred alkoholom, pred fajčením, ale aj pred drogami, teda vecami, ktoré vedú k závislosti. Gamblerstvo je vo svojej podstate taká istá závislosť ako drogová závislosť. Tak ako treba chrániť nefajčiarov pred škodlivým vplyvom nikotínu, tak musíme chrániť verejnosť pred škodlivým vplyvom gamblerstva.
P. Hrušovský, predseda NR SR: (2003-10-21):
(Hlasovanie.) 145 prítomných, 114 za návrh, 11 proti, 17 sa zdržalo, 3 nehlasovali. Návrh sme schválili. Nech sa páči, ďalšie návrhy.
Paška, Pavol, predseda NR SR (2014-05-27):
(Hlasovanie.) 135 prítomných, 54 za, 80 proti, 1 nehlasoval. Tento návrh sme neschválili.
Blaha, Ľuboš, poslanec NR SR (2020-10-20):
Pán predseda, veľmi správne ste upozornili na tú aroganciu vládnej koalície. Oni dnes oberajú ľudí o vyše miliardy. O vyše miliardy. Ak zoberieme dôchodcov, ak zoberieme robotníkov a zoberieme všetky vyššie pracovné kategórie, o vyše miliardy. A jediné, čo oni dokážu, je zase dokola húsť, lebo Fico. Furt dokola sa tu vracajú k nejakým tendrom spred desiatich rokov. Veď to je neuveriteľné. To je taká arogancia. Však už je polroka po voľbách. Oni majú prinášať výsledky, a nielen neustále chrliť síru. A oni oberajú dôchodcov, oberajú robotníkov a ešte stále si dovoľujú viniť za to opozíciu. To je neuveriteľné! 21 je ich tu, 21 poslancov vládnej koalície zaujíma, že teraz idú svojim starým rodičom brať dôchodky. Dvadsaťjedna! Veď to je hanba. To je taká arogancia, aká tu ešte naozaj nebola. Ďalšia vec. Tá diskusia je absolútne vylúčená. Odbory boli proti tomuto. A čo spravil pán minister, veľký demokrat? Vylúčil ich z tripartity. A dokonca ide robiť zákon, aby už v tripartite byť ani nemohli, aby tam mohli byť iní odborári, ktorí budú prikyvovať. Toto je riešenie demokrata pána ministra Krajniaka. Trestať a mstiť sa. To isté, nezobral ich ani pri vyjednávaní rozpočtu, odborárov, prvýkrát v dejinách, lebo sa mstí, lebo chce trestať, lebo s ním niekto nesúhlasil. Ako pán Matovič – zastreliť pri múre, že? Takýmto spôsobom funguje tá slušná vláda, to slušné Slovensko. A opäť máme krásnu situáciu, pán Matovič sa ide mstiť ešte aj tým ľuďom, ktorí nechcú ísť na celoplošné testovanie. Pošle ich na 10 dní do karantény. Budú musieť byť doma a dokonca bez péenky. Absolútne porušenie všetkých zákonov, ústavy, základných práv, lebo oni sa mstia. Niekto so mnou nesúhlasí, tak ho treba zavrieť, zastreliť alebo zbaviť osobných práv. Takýmto spôsobom nemôže fungovať demokratická krajina. Pán Krajniak, nie st... nielen ste, že, že ste podvodník, ale ešte aj ničíte základné ústavné práva Slovenskej republiky. Spamätajte sa! Ďakujem.
Sulík, Richard, predseda NR SR (2011-04-05):
Prosím, hlasujte teraz. (Hlasovanie.) Prítomných 149 poslancov, hlasovalo 72 za, 71 proti, 5 sa zdržali, 1 nehlasoval. Tento návrh sme neschválili.
M. Číž, podpredseda NR SR: (2007-02-07):
Dovoľte, aby som teda informoval o doterajšom priebehu hlasovania o tomto bode. Odhlasovali sme všetky body zo spoločnej správy, ktorý gestorský výbor odporúčal schváliť. Odporúčali sme body 2 a 9, ktorý gestorský výbor odporúčal neschváliť. Hlasovali sme o bode 6, ktorý bol vyňatý na osobitné hlasovanie a zastavili sme sa pri bode 17. Takže hlasovanie k bodu 17 vyhlasujem na základe stanoviska ústavnoprávneho výboru za zmätočné. A ideme hlasovať najprv o tých častiach bodu 17, ktoré pán spravodajca navrhuje schváliť. Potom o tých častiach, ktoré gestorský výbor navrhuje schváliť, ale spoločný spravodajca nie, pretože predložil pozmeňujúce návrhy, o ktorých sa domnieva, že sú lepšie a potom budeme pokračovať hlasovaním o pozmeňujúcich návrhoch, ktoré odzneli v rozprave a boli predložené na základe podpisu 15 a viac podpisov poslancov. Dobre? Pán spravodajca, nech sa páči, uvádzajte hlasovania.
Glváč, Martin, podpredseda NR SR (2017-09-07):
Reakcia nie je. Ďalšia v rozprave vystúpi pani poslankyňa Remišová.
Bugár, Béla, podpredseda NR SR (2010-09-07):
Na vystúpenie pána poslanca s faktickými poznámkami piati. Končím možnosť prihlásiť sa do faktických poznámok. Pán poslanec Matovič, nech sa páči.
Viskupič, Jozef, poslanec NR SR (2013-03-26):
Ďakujem. Je pre mňa až nepredstaviteľné, že tak jednoduchá téma zmeny volebného systému s jedným parciálnym návrhom tu nedokáže byť vysvetlená, že je úplne jedno, či je tu poslanec, ktorého strana získala 150 tisíc a teda musel získať 5 tisíc alebo získala milión dvestotisíc a musel získať 36 tisíc krúžkov. Ale tuná sú predsa poslanci, ktorí majú 1 600, 1 900, 2 000 krúžkov. Koho títo ľudia zastupujú? Ja hovorím, že o nich rozhodla, že sú tu, iba strana. Sú tu ľudia, ktorí získali menšiu dôveru ako mnohí ľudia parlamentov našich miest a obcí. Tým pádom si myslím, že ten mandát, ktorý by mal mať poslanec, by mal byť dosledovateľný. Verejnosť má problém s tým, kto háji konkrétne jeho práva, kto je jeho poslanec. Máme problémy vo volebnom systéme. A problémy vo volebnom systéme odstránime možno aj čiastkovými úpravami tým, že odanonymizujeme túto poslaneckú snemovňu. To znamená, že každý nech si kandiduje za svoj príbeh ako človek, nie ako strana. Áno, máme problém s ústavou, pretože pasívne volebné právo by nemalo byť obmedzované tým, že niekto niekoho na kandidátku dáva. Ten návrh takisto predložíme, pretože to je zmyslom bytia a výrazu hnutia Obyčajných ľudí, ktorých v podstate je kandidačný list, aby sme umožnili kandidovať ľuďom nezávislým od akejkoľvek ideológie a straníckej disciplíny. Neviem, prečo tu vznikajú debaty krížom-krážom, toto je základná podstata, dolievanie novej krvi, odanonymizovanie poslaneckej snemovne, aby si človek mohol vyhľadať svojho poslanca, ktorý má jeho reprezentovať.
Suja, Miroslav, poslanec NR SR (2021-05-05):
Ďakujem za slovo, pán podpredseda. Pán poslanec Baránik Alojz alebo Alino, teraz neviem, ako je to presne. Vecne z vašich úst... viete, to je počuť, ja neviem, či sa mám smiať alebo plakať. Je to také úsmevné, vecne, keď poviete vy. Vy poviete, že obete komunistov sa mali vždy horšie. Ktoré obete sa nemajú vždy horšie? Podľa mňa každé obete sa majú horšie. Tak vecne, hej? Tak len obete komunistov sa mali horšie, obete iných sa nemajú podľa tejto vašej logiky. Ja by som pochopil tie výčitky poslancom, ktorí sedia aj za mnou, hej, z vašej strany. Ale nerozumiem jednej veci, pán poslanec Baránik, Alojz alebo Alino. Viete, kedy o tom môžte hovoriť? Keď vy dáte návrh na odvolanie Budaja, keď vy dáte návrh na odvolanie Budaja, s ktorým tu ruka v ruke chodíte, tak potom môžte vyčítať niekomu, že ruka v ruke chodí s tým alebo s tým alebo sa spája. Lebo také pokrytectvo, aké ste teraz predviedli, to je vrchol. Vám tu Budaj nevadí, budete s ním tu ruka v ruke chodiť, dobre, že sa s ním nebozkávate, s eštebákom prašivým. To vám nevadí? Ale že tu niekto ruka v ruke spolupracuje, to vám vadí. Ja žasnem, čo vy dokážete povedať. V tých reláciách v televízii to som si už zvykol, to je strašné. A idete vykrikovať, že my sme nepocítili? U nás nebol z komunistov nikto. Ja som nešiel do školy kvôli tomu, že otec nebol v komunistickej strane, a keby... v siedmej triede som si nemohol ani prihlášku dať. Keby v osemdesiatom deviatom nepadli, tak ani nevyštudujem. Tak z vašej strany táto výčitka na mňa? Môžte sa hanbiť!
Paška, Pavol, predseda NR SR (2013-05-15):
Vyhlasujem rozpravu za skončenú. Pán minister, nech sa páči.
Švejna, Ivan, poslanec NR SR (2014-12-02):
Ja len na doplnenie ten Doing Business. Existuje veľa rebríčkov, čo sa týka podnikateľského prostredia, ja len spomeniem zopár, Index ekonomickej slobody, index konkurencieschopnosti, Svetové ekonomické fórum robí indexy a robí aj Doing Business. Ale v tom Doing-u Business, čo ste spomínali, by sme podľa starej metódy alebo podľa tej istej metodiky klesli o dve priečky, nie stúpli. Podľa novej metodiky sme, samozrejme, inde, ale podľa tej doterajšej metodiky sme klesli, takže čo sa týka týchto indexov, jednoznačne, aj keď, samozrejme, každý ma nejakú, subjektívny charakter, pretože sa ináč vypočíta, ale faktom zostáva to, že to podnikateľské prostredie, či to zoberieme akýkoľvek index, tak sa zhoršuje.
M. Číž, podpredseda NR SR: (2009-12-03):
Slovo má pán poslanec Novotný.
M. Číž, podpredseda NR SR: (2007-06-19):
(Hlasovanie.) Prítomných 145 poslancov, za 142 poslancov, zdržal sa 1 poslanec, nehlasovali 2 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Bugár, Béla, podpredseda NR SR (2011-09-13):
Pani poslankyňa Blahová.
M. Číž, podpredseda NR SR: (2009-09-16):
Otváram rozpravu. Do rozpravy sa písomne prihlásila pani poslankyňa Sabolová. Má slovo.
Hrušovský, Pavol, podpredseda NR SR (2010-10-21):
Pán poslanec Jánoš.
P. Hrušovský, predseda NR SR: (2003-10-22):
Prosím pána poslanca Janiša, aby z poverenia výboru Národnú radu informoval o výsledku prerokúvania tohto vládneho návrhu zákona.
Jurinová, Erika, podpredsedníčka NR SR (2013-01-31):
Ďakujem pani poslankyni. Prosím pána poslanca Brocku, ktorý je prihlásený do rozpravy za klub KDH. Nech sa páči.
Laurenčík, Milan, podpredseda NR SR (2021-01-29):
Ďakujeme, pán podpredseda. (Potlesk.) Pýtam sa, či si žiada zaujať stanovisko navrhovateľ. Nie, preto prerušujem rokovanie o tomto bode programu. (Rozhovor predsedajúceho s poslancom Viskupičom mimo mikrofónu, telefonovanie poslanca a jeho opätovný rozhovor s predsedajúcim.) Vážené panie poslankyne, vážení páni poslanci, nemáme tu teraz predkladateľa, mal nejaké problémy na ceste. Prerušujem schôdzu na päť minút, do päť minút by sa mal dostaviť. (Krátka prestávka.) (Po prestávke.)
Beluský, Martin, poslanec NR SR (2021-05-03):
Ďakujem za slovo, pán predseda. Ďakujem všetkým za pozitívne faktické poznámky. Pán predseda Kollár, viete, mne je v podstate jedno, kto vládne, mne ide o to, akú politiku ten, kto vládne, robí a myslím si, že pokiaľ máme spoločný cieľ, a to reálne pomáhať ľuďom, tak si myslím, že aj nájdeme spoločnú cestu. Ja sa snažím robiť konštruktívnu, nie deštruktívnu politiku a chcem naozaj byť nápomocný každému, kto bude prijímať takéto opatrenia, ktoré reálne pomôžu ľuďom, čiže či som v opozícii, koalícií, mne to je v podstate jedno, budem sa vždycky snažiť byť konštruktívny. Marek, ty si spomenul ten rast cien nehnuteľností. Myslím si, že každému, kto rozumie trošku ekonomike a tým princípom ponuky a dopytu, vie, že práve kvôli nedostatočnej ponuke tieto ceny budú naďalej rásť a je to aj spôsobené nedostatočnou konkurenciou, pretože neexistuje žiadna regulácia zo strany štátu a ani štát neponúka žiadne vlastné byty či už na prenájom, alebo na predaj, ktoré by mohli tieto ceny stláčať dole. Sú veľmi nízke úrokové sadzby na hypotékach, tam asi nechceme žiadne zmeny, asi by sme chceli, aby tie nízke úroky aj naďalej zostali. Avšak aj počas obdobia krízy tie štatistiky ukazujú, že to množstvo načerpaných úverov zo strany obyvateľov dosiahlo rekordné čísla, čiže ľudia sa zadlžujú stále viac a viac. To, čo naozaj môžeme tomu pomôcť, je téma, s ktorou prišla aj strana SME RODINA, s ktorou, s touto témou sme prišli aj naša, s ktorou prišla aj naša strana v našom programe, tiež sme mali výstavbu štátnych bytov. Verím, že sa to podarí rozbehnúť, že ten posledný rok, ktorý sme mali, že sa pripravovali nejaké dokumenty, ktoré tomu pomôžu, a že aj za pomoci opozície koalícia dokáže túto naozaj veľkú výstavbu štátnych bytov rozbehnúť, aby sme naozaj dokázali vytvoriť tú konkurenciu, ktorú tento trh pre oblasti nehnuteľností potrebuje. Ďakujem.
Daniš, Zoltán, poslanec NR SR (2014-11-10):
Ďakujem. Pán poslanec Lipšic sa opäť raz pokúšal ohúriť slovenskú verejnosť. Nám v parlamente už včera avizoval ďalšie... (Prerušenie vystúpenia predsedajúcou.)
Bugár, Béla, podpredseda NR SR (2019-01-31):
Pani poslankyňa Milanová.
Dostál, Ondrej, poslanec NR SR (2019-09-19):
Pani poslankyňa Grausová, predpokladám, že predkladatelia vám nejako odpovedia alebo neodpovedia, ale myslím si, že bez ohľadu na to, ako vám odpovedia, my sa tu rozprávame a ideme schváliť nejaký zákon, ktorý bude upravovať fungovanie, pôsobenie, život, vzdelávanie občanov Slovenskej republiky. To, to, akým spôsobom my upravíme menšinové školy na Slovensku, predsa nemá žiadny súvis s tým, akým spôsobom sú menšinové školy upravené v Maďarsku, Francúzsku, Spojených štátoch amerických. My tu hovoríme o našich občanoch a my sa máme snažiť vytvoriť čo najlepšie podmienky pre našich vlastných občanov, vrátane príslušníkov národnostných menšín, ktorí sú rovnocennou súčasťou ľudu Slovenskej republiky, sú občania ako každý iný a nie je nijaký rozdiel, či Slováci, Maďari, Rómovia. Čiže táto otázka je podľa mňa úplne nezmyselná. Lebo ak by sa Maďarsko správalo, povedzme, k svojim menšinám horšie, tak to znamená, že aj my sa budeme správať horšie k slovenským Maďarom? Tá, to operovanie nejakým princípom reciprocity je nezmysel. Pokiaľ ide o tie Rohovce, tak áno, je potrebné sa k menšinám správať korektne, a to aj v situácii, keď celoštátna menšina tvorí niekde lokálnu väčšinu. A korektný prístup voči menšinám má byť univerzálne pravidlo bez ohľadu na to, kto, kto konkrétne v danej lokalite tvorí väčšinu alebo menšinu.
Laurenčík, Milan, podpredseda NR SR (2021-02-04):
Pán poslanec, máte doplňujúcu otázku? Nech sa páči.
Šuca, Peter, poslanec NR SR (2020-07-15):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľte mi predniesť spravodajskú informáciu k predmetnému bodu rokovania. V súlade so zákonom o rokovacom poriadku som bol určený predsedom výboru za spravodajcu k uvedenému návrhu zákona (tlač 149). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 11. septembra 2020 a v gestorskom výbore do 14. septembra 2020. Pán predsedajúci, skončil som, otvorte, prosím, rozpravu k predmetnému bodu rokovania.
Ondruš, Branislav, poslanec NR SR (2011-03-30):
Ďakujem pekne, pán predsedajúci. Pani poslankyňa, je mi to ľúto, ale ste vedľa ako tá jedľa. Musel som si požičať tento úvod od pána poslanca Maďariča, pretože platí, čo povedal, že tento zákon viac poškodzuje, ako pomáha, alebo poškodzuje, a nie pomáha aj v inej veci. A to je v tej časti, keď ste rozprávali o používaní rómskeho jazyka. Musím povedať, že to je vec, ktorá je na dlhšiu debatu. Ale vzhľadom na to, koľko Rómov na Slovensku reálne ovláda kodifikovanú rómčinu, by zavádzanie používania kodifikovanej rómčiny výrazne zhoršilo život a možnosti uplatnenia sa Rómov v tejto spoločnosti. Musím vám povedať, že mám v tejto oblasti dosť skúseností, lebo som spolupracoval na projekte rómskych asistentov učiteľa pred viacerými rokmi. A hlavný problém, ktorý rómski asistenti učiteľa označovali v prípade jazykových znalostí rómskych detí bol ten, že neovládajú slovenčinu, a to ani spisovnú, ani nespisovnú. A títo ľudia, rómski asistenti učiteľa, varovali pred snahou zavádzať alebo rozširovať nejako používanie akejsi kodifikovanej podoby rómčiny do života, napr. aj do komunikácie s úradmi, pretože upozorňovali, že v takom prípade sa rómske deti na školách budú musieť učiť ďalší cudzí jazyk, okrem slovenčiny a príp. angličtiny sa budú musieť učiť aj pre nich absolútne cudziu kodifikovanú rómčinu.
Kozelová, Monika, poslankyňa NR SR (2020-11-24):
Pán poslanec Jarjabek, ja si myslím, že, samozrejme, vy máte právo dávať tú otázku, to je jasné. Ale ja to vidím z tej inej stránky. Viac kanálov a možno aj presne fokusovaných na určité témy prináša viac reklám a v čase pandémie práve, kedy tie médiá naozaj išli úplne na doraz a mnohé z nich aj skončili, je to ďalšia šanca, ako by sa mohli opäť trochu zdvihnúť hore a ako by sme im mohli pomôcť. Ja si myslím, že každé jedno uvoľňovanie aj takýmto spôsobom je dobré. Nemám pocit, že by sme nejakým spôsobom obmedzovali verejnoprávne médiá alebo iné médiá, takže ja osobne budem za ten zákon hlasovať. Ďakujem. To je celé.
Blaha, Ľuboš, podpredseda NR SR (2024-01-24):
Pán poslanec Grendel sa hlási s procedurálnym návrhom, ale neháme dobehnúť faktické poznámky a potom vám dám slovo, pán poslanec Grendel. Takže pán poslanec Jaroslav Spišiak, nech sa páči, faktická poznámka.
Pčolinský, Peter, doterajší podpredseda NR SR (2023-10-25):
Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života. Prosím, teraz zloží sľub pán poslanec Juraj Blanár.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 136, jednohlasne sme schválili tento návrh zákona. Konštatujem, že sme schválili návrh novely zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia. Teraz bude pokračovať pán poslanec Marek Šefčík namiesto poslanca Radovana Marcinčina, ktorý nie je ospravedlnený, ale tu nie je, z výboru pre vzdelávanie, vedu, mládež a šport o návrhu poslancov Kučeru, Vonsa a Šofranko na vydanie zákona, ktorým sa mení zákon č. 112/2015 Z. z. o príspevku športovému reprezentantovi, tlač 1692, bod 26 schváleného programu. Pán poslanec Šefčík, nech sa páči. (Hlasovanie o návrhu poslancov Národnej rady Slovenskej republiky Karola Kučeru, Petra Vonsa a Márie Šofranko na vydanie zákona, ktorým sa mení zákon č. 112/2015 Z. z. o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov v znení neskorších predpisov , tlač 1692.)
Tomanová, Viera, poslankyňa NR SR (2014-05-14):
Ďakujem pekne. Ja ešte raz vstúpim do tejto diskusie a poviem, nie je možné, aby právnik, ktorý nemá vyštudované právo, robil právnickú prácu, nie je možné, aby lekár robil, nelekár robil lekára, nie je možné, aby zdravotná sestra nemala vyštudovanú zdravotnícku školu, aby nemohla. Takisto sociálni pracovníci. Máme ich tu dosť a študujú a je ich mnoho vonku, ktorí sú bez zamestnania a možnože by boli dobrými sociálnymi pracovníkmi a možnože majú v tomto, v tejto oblasti aj prax. Čiže je potrebné zadefinovať sociálneho pracovníka a je potrebné držať si líniu toho, kto môže mať status sociálneho pracovníka. Môže to byť iba človek, ktorý má takéto vzdelanie. Samozrejme, že sa dá veľa polemizovať o tom, o čom hovoril pán Kaník. A určite sú ľudia, ktorí majú záujem, aby tá komora tu vznikla. Ja len pripomeniem, že to nie je prvá komora, pretože v ’89., ak si dobre pamätám, alebo v ’88. tu jedna komora vznikla. A dokonca poznám osobne aj predsedu tejto Komory sociálnych pracovníkov. Ale nebol tu jednoznačne daný zákon, ktorý by stanovil status sociálneho pracovníka. Pre účely sociálnych služieb, ak sa dobre pamätám, nemám tu zákon ani počítač, takže ani notebook, takže neviem povedať, ale myslím, že § 84 zákona 448 presne hovorí, kto môže vykonávať sociálne služby, s akým vzdelaním. Ak sa nemýlim, pozerám na pani Gibalovú, asi mi dá za pravdu. Čiže, prosím, aj tam sú sociálni pracovníci, aj tam je povedané, aké vzdelanie musia mať. Takže nehaňme zákon, ktorý je dobrý, a to, čo si myslíme o komore, ale potom by sme museli hovoriť aj o komore zdravotných sestier, potom by sme mohli hovoriť o komore lekárov a mohli by sme hovoriť o mnohých iných, pán poslanec Kaník. Takže, prosím, neberme túto možnosť sociálnym pracovníkom. Poviem ešte poslednú vec, to je dôležité. Sú najhoršie ohodnotení v rámci celého... (Prerušenie vystúpenia časomerom.)
P. Hrušovský, predseda NR SR: (2002-11-05):
Ďakujem, pán predseda. Prosím, zaujmite miesto určené pre navr-hovateľov. Otváram rozpravu o tomto bode programu. Pýtam sa prítomných pánov poslancov, či sa hlási niekto do rozpravy ústne, keďže som nedostal žiadne písomné prihlášky. Nie je to tak, preto vyhlasujem roz-pravu o tomto bode programu za skončenú. Ďakujem pánovi predsedovi mandátového a imunitného výboru. Pristúpime k hlasovaniu o návrhu uznesenia, ktorý máte rozdaný v laviciach. Prosím, páni poslanci, prezentujme sa a hlasujme o návrhu uznesenia, ktorý predložil mandátový a imunitný výbor k nastúpeniu náhradníkov na neuplatňované mandáty. Hlasujeme. (Hlasovanie.) 132 prítomných, 131 za návrh, 1 nehlasoval. Konštatujem, že návrh uznesenia Národná rada schválila, v súlade s odporúčaním mandátového a imunitného výboru podľa § 48 ods. 6 zákona č. 80/1990 Zb. o voľbách do Slovenskej národnej rady v znení neskorších predpisov som vyhlásil na neuplatňované mandáty poslancov nastúpenie náhradníkov, ktorými sú Vladimír Horák, Lajos Ladányi, Jozef Miklušičák, Mária Majdová, Mária Sabolová, Vlastimil Ondrejka, Imrich Hamarčák, Peter Biroš, István Pásztor, János Szigeti, Kamila Jandzíková, Iveta Henzélyová. Osvedčenia o tom, že ste sa stali poslancami Národnej rady Slovenskej republiky 5. novembra 2002, vám budú odovzdané po zložení sľubu. Prosím teraz náhradníkov, aby sa dostavili do rokovacej sály. Pristúpime k skladaniu sľubu náhradníkov na neuplatňované mandáty poslancov Národnej rady Slovenskej republiky . Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím teraz náhradníkov, ktorých som menoval, aby pristúpili pred rečnícke miesto a do mojich rúk zložili Ústavou Slovenskej republiky predpísaný sľub. Prosím prítomných pánov poslancov, aby počas slávnostného aktu skladania sľubu poslancov stáli. Prosím pána podpredsedu Národnej rady pána poslanca Vetešku, aby prečítal ústavou predpísaný sľub.
Grendel, Gábor, podpredseda NR SR (2023-06-27):
Ďakujeme, pán poslanec. Prosím, zaujmite miesto pre navrhovateľov. Dávam slovo teraz spravodajcovi z výboru pre európske záležitosti pánovi poslancovi Petrovi Kmecovi a prosím ho, aby podal správu o výsledku prerokovania tohto návrhu vo výbore.
Uhrík, Milan, poslanec NR SR (2018-06-18):
Pán poslanec Kollár, ďakujem za vaše vystúpenie. Aj keď bolo, samozrejme, kritické, máte na to plné právo a veď o tom sme, na to sme tu, aby sme aj diskutovali. Ale musím povedať, že vaše vystúpenie, keď si odmyslím tie emócie, vaše vystúpenie skôr pripomínalo exemplárny prípad konfliktu záujmov. Vy ste tu vystupovali celý čas ako majiteľ Fun rádia, sám si sa k tomu priznal v prvej časti príhovoru. To znamená, že od tej chvíle ste vlastne obhajovali záujmy seba, aj seba, svojej spoločnosti a až potom niekde... A vlastne aj k tým divákom ste sa ani nedostali. Tých ste len odbili tým, že teda nemajú to pozerať, ak sa im nepáči. Keď ste tu rozprávali aj o tých číslach, o ziskovosti, resp. stratovosti firiem, Markíza, miliónové straty a podobné veci, koľko rokov to už vykrýva, tak potom je veľmi legitímna otázka, že prečo to tie televízne spoločnosti robia. Prečo si Kollár drží Fun rádio napríklad? Prečo J&T dotuje svoje stratové médiá? Či je to naozaj charitatívna činnosť a púšťajú tie filmy pre divákov, pretože chcú, aby si diváci mali večer čo doma pozreť, alebo je za tým niečo iné? Alebo, a to si myslím, že je pravda, a sa mi to, a však aj vy to viete, alebo teda sú tie účtovné výkazy, zisky, závierky spravené tak, aby to na papieri vyzeralo, že sú na hrane, pretože tak sa to, samozrejme, robí v rámci daňovej optimalizácie. Ďakujem.
Jurinová, Erika, podpredsedníčka NR SR (2012-10-16):
Poslanec Abrhan.
Duchoň, Daniel, poslanec NR SR (2015-03-17):
Ďakujem pekne. Pripomínam zasadnutie finančného výboru v miestnosti č. 31 ihneď. Ďakujem.
Bugár, Béla, podpredseda NR SR (2019-01-30):
Na vystúpenie pána poslanca jediná faktická poznámka od pána poslanca Petráka. Nech sa páči.
Laurenčík, Milan, podpredseda NR SR (2021-12-08):
S faktickou poznámkou vystúpi pán poslanec Milan Potocký. Nech sa páči.
Paška, Pavol, predseda NR SR (2013-09-19):
Mám síce aj inú funkciu, ale ktovie... (Zasmiatie sa v sále.) (Hlasovanie.) 129 prítomných, 34 za, 12 proti, 82 sa zdržalo, 1 nehlasoval. Ani tento návrh sme nepostúpili do druhého čítania. Procedurálny návrh, pán poslanec, zas ešte raz sa ospravedlňujem, ja som si nevšimol, že ste boli pred hlasovaním prihlásený.
Bugár, Béla, podpredseda NR SR (2019-10-22):
Takže, vážené panie poslankyne, vážení páni poslanci, prosím o väčší kľud (ruch v sále), pristúpime k jednotlivým hlasovaniach. (Ruch v sále.) Páni poslanci! Prosím teraz pána poslanca Dostála, aby uvádzal hlasovanie v druhom čítaní o návrhu skupiny poslancov na vydanie ústavného zákona, ktorým sa mení a dopĺňa ústava (tlač 1655). (Ruch v sále.) Páni poslanci, nebudete vedieť, o čom sa hlasuje, a to bude váš problém, lebo žiadna oprava už nebude. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1655.)
Sulík, Richard, predseda NR SR (2011-07-13):
Pán poslanec Jarjabek.
Fecko, Martin, poslanec NR SR (2015-06-30):
Vážený pán predseda, vážení kolegovia, my sme plnili svoje povinnosti, ktoré mám, a snažím sa racionálne využívať čas, pokiaľ máme na našom výbore dva alebo viac akcií, aby to bolo v jednom dni, aby sme nemuseli tu naháňať poslancov po troch, po štyroch termínoch, a to bol aj tento prípad, takže vyhradzujem si právo, aby som sa ohradil voči tomu, čo povedal pán Hlina, že sme paralyzovaní. To bolo vari prvýkrát, čo sme nezasadali. Mali sme tu návštevu z Francúzska, ktorú ste aj vy avizovali, preto som dal tento výbor, a tento termín, sme si to nevymysleli my ani Fecko, bolo to na podnet pani komisárky, ktorá tu prišla, a tým pádom sme mali v tomto termíne výbor. Štyroch som mal ospravedlnených, keď som to dal vedieť, boli sme uznášaniaschopní. Žiaľ, keď prišiel dátum prejednávania, neprišiel mi nikto, boli sme tam traja iba, resp. boli sme traja. Takže verte, pán predseda, svoje povinnosti si plním, ale nemôžem mať právo veta, aby som dotiahol všetkých svojich poslancov, respektíve... (Prerušenie vystúpenia časomerom.)
Blaha, Ľuboš, podpredseda NR SR (2024-05-14):
Pán podpredseda, je jedenásť hodín. Neviem, či chcete ešte dokončiť vetu, tak som vás ešte chvíľku nechal. Ale o jedenástej sme sa dohodli, že bude prerušená schôdza. Vyhlasujem prestávku. Je teraz poslanecké grémium a po skončení poslaneckého grémia budeme pokračovať hlasovaním. Ďakujem pekne. (Prestávka. Zasadnutie poslaneckého grémia.)
Šuca, Peter, poslanec NR SR (2017-05-16):
Ďakujem pekne za slovo. Vážená pani predsedajúca, ctené pani poslankyne, vážení páni poslanci, dovoľte mi predniesť informáciu Výboru Národnej rady Slovenskej republiky pre obranu a bezpečnosť o výsledku prerokovania návrhu poslancov Národnej rady Slovenskej republiky Martina Fedora a Martina Glváča na prijatie Deklarácie Národnej rady Slovenskej republiky o nevyhnutnosti podpory obrany Slovenskej republiky. Výbor Národnej rady Slovenskej republiky pre obranu a bezpečnosť ako gestorský výbor k návrhu poslancov Národnej rady Slovenskej republiky Martina Fedora a Martina Glváča na prijatie Deklarácie Národnej rady Slovenskej republiky o nevyhnutnosti podpory obrany Slovenskej republiky (tlač 519) podáva Národnej rade Slovenskej republiky túto informáciu. Predseda Národnej rady Slovenskej republiky svojím rozhodnutím č. 531 z 21. apríla 2017 pridelil návrh poslancov Národnej rady Slovenskej republiky Martina Fedora a Martina Glváča na prijatie Deklarácie Národnej rady Slovenskej republiky o nevyhnutnosti podpory obrany Slovenskej republiky na prerokovanie Výboru Národnej rady Slovenskej republiky pre obranu a bezpečnosť. Výbor Národnej rady Slovenskej republiky pre obranu a bezpečnosť prerokoval návrh poslancov Národnej rady Slovenskej republiky Martina Fedora a Martina Glváča na prijatie Deklarácie Národnej rady Slovenskej republiky o nevyhnutnosti podpory obrany Slovenskej republiky v určenej lehote a odporučil Národnej rade Slovenskej republiky Deklaráciu Národnej rady Slovenskej republiky o nevyhnutnosti podpory obrany Slovenskej republiky schváliť. Prílohou tejto správy je návrh na uznesenie Národnej rady Slovenskej republiky, ktorý prednesiem. Uznesenie Národnej rady Slovenskej republiky k návrhu poslancov Národnej rady Slovenskej republiky Martina Fedora a Martina Glváča na prijatie Deklarácie Národnej rady Slovenskej republiky o nevyhnutnosti podpory obrany Slovenskej republiky (tlač 519). Národná rada Slovenskej republiky schvaľuje Deklaráciu Národnej rady Slovenskej republiky o nevyhnutnosti podpory obrany Slovenskej republiky. Ďakujem za slovo, pán predsedajúci, skončil som, otvorte rozpravu k predmetnému materiálu.
Halúz, Milan, poslanec NR SR (2013-12-04):
Ďakujem za slovo. Samozrejme, rád by som podporil všetkých kolegov, súhlasím s nimi, aj som rád, že vyzerá, že tento zákon prejde naprieč celou snemovňou. A ja sa vrátim trošku do prvého čítania. Ja som si vtedy veľmi pozorne vypočul vaše vystúpenie, aj sme sa osobne o tom rozprávali a s napätím som očakával váš tento druhý vstup, kde ste mi sľúbili, že vysvetlíte tie jednotlivé príčiny, čomu som rád a chcem sa vám za to poďakovať a teším sa, že ste posunuli moje myslenie. Ďakujem.
Blanár, Juraj, podpredseda NR SR (2022-10-04):
Pán spravodajca? Nech sa páči.
B. Bugár, podpredseda NR SR: (2004-06-29):
Ľ. Navrátilová, poslankyňa: Proti.
Laššáková, Jana, podpredsedníčka NR SR (2013-02-07):
Ďakujem, pán minister. Pán poslanec, chcete položiť doplňujúcu otázku? Áno? Áno. Tak nech sa páči, pán poslanec, máte na to dve minúty.
Šefčík, Marek, poslanec NR SR (2023-02-08):
Ďakujem pekne za slovo. Richard Nemec, ďakujem ti za tvoju, za tvoj príspevok do rozpravy, a ty si to zobral takisto dosť široko. Chcem, aby to odznelo. Proste nám leží na srdci táto téma a nie je veľa možnosti, novinári sa veľmi nezaujímajú o túto tému a nie je veľa možnosti takto verejne hovoriť. Áno, je nás tu zopár a dôležitejšie asi bude samotné hlasovanie, aby, aby tieto kamienky do mozaiky prechádzali. Ale chcem spomenúť to, čo si povedal, že si robia niektorí kolegovia z vás žarty. A doslova si ukázal na mňa. Tak ja som ten spolubojovník za, za tieto témy a za, za tretiu hodinu telesnej výchovy a ďalšie veci. Ja si robím žarty z toho, ale to sú žarty cez slzy, že skutočne Karol Kučera, Rišo Nemec a ďalší bojujú za to už prakticky tri roky. Tri roky. A nemôžme sa niekedy kvôli, poviem to na rovinu, úradníkom z ministerstva školstva niekedy pohnúť ďalej. A to je, to je na tom to, to smutné. Ja už som dokonca v eufórii, keď, keď sa, som, som si myslel, že sa tá tretia hodina aspoň na prvom stupni schváli, tak na jednej rade školy som povedal, že áno, od septembra na prvom stupni to budete mať. Ja sa im tak aj takto verejne ospravedlňujem, že znova tam niekto hodil klacek pod nohy a jednoducho nevyšlo to. Ja verím, že ešte ten čas, ktorý máme, využijeme na to, aby sme čo najviac tých vecí smerom k tej tretej hodine telesnej výchovy a ďalším presadili. Ďakujem.
Číž, Miroslav, podpredseda NR SR (2014-12-11):
Chcete odpovedať, pán minister? Máte slovo.
Mazurek, Milan, poslanec NR SR (2017-11-30):
Pán poslanec Sloboda, ja určite s vami nemôžem súhlasiť v jednej veci, a to, že znižovanie počtu poslancov miest a obcí by bolo akýmsi zlým nápadom, pretože je určite nesporným faktom, že množstvo miest na Slovensku má tých poslancov, bohužiaľ, veľmi veľa. To potom komplikuje to fungovanie zastupiteľskej demokracie, keď tie debaty v zastupiteľstvách sú príliš dlhé a o akútnych problémoch sa potom rozhoduje príliš dlho a jednoducho občania čakajú na nejakú efektívnu prácu a, bohužiaľ, sa im jej nedostáva. Takže si myslím, že práve zníženie počtu poslancov by mohlo zefektívniť celý systém miest a obcí v Slovenskej republike, čo by pomohlo skrátiť všetky tie nezmyselne dlhé debaty. A rovnako by takéto zníženie počtu poslancov pomohlo aj tomuto plénu, pretože to sa práve častokrát mení na veľmi nepodarený cirkus a to vďaka tomu, že tých poslancov je príliš veľa a majú potrebu sa vyrozprávať zo všetkých svojich osobných pocitov a problémov, ktoré sa nestretávajú s väčšinovým pochopením. Ďakujem.
P. Hrušovský, predseda NR SR: (2003-11-06):
Nech sa páči, pán poslanec Čaplovič.
Mizík, Stanislav, poslanec NR SR (2018-05-29):
V rozprave vystúpili dvaja poslanci. Nebol podaný žiaden procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
A. Belousovová, podpredsedníčka NR SR: (2008-11-27):
Slovo má pán poslanec Mikloš, nech sa páči.
Kollár, Boris, predseda NR SR (2022-05-03):
S ďalšou faktickou poznámkou vystúpi pán poslanec Valocký. Nech sa páči, máte slovo.
Pellegrini, Peter, predseda NR SR (2015-02-10):
Prezentujme sa a hlasujme o návrhu pána spravodajcu prerokovať návrh zákona v druhom čítaní. (Hlasovanie.) Prítomných 130 poslancov, za hlasovalo 50, proti boli 3 poslanci, zdržalo sa 77. Návrh sme neschválili. Nasleduje hlasovanie v prvom čítaní o návrhu poslanca Beblavého na vydanie zákona, ktorým sa mení a dopĺňa zákon č. 56/2012 Z. z. o cestnej doprave, tlač 1362, bod 49. schváleného programu. Dávam slovo spravodajcovi z Výboru pre hospodárske záležitosti, pánovi poslancovi Alojzovi Přidalovi, aby hlasovanie uviedol. Nech sa páči, pán poslanec. (Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 1362.)
Lipšic, Daniel, minister vnútra SR (2011-02-08):
Ďakujem. Vážený pán predseda, vážené pani poslankyne, vážení páni poslanci, východiskom spracovania tohto materiálu návrhu novelizácie zákona boli prioritné projekty Operačného programu Informatizácia spoločnosti a jeho cieľom bolo pripraviť legislatívne prostredie pre riešenie e-governmentu. Materiál vymenúva spolu 18 projektov s plánovaným termínom ukončenia v roku 2011 a 2012. Jedným zo zákonov uvedených v zozname je zákon o archívoch a registratúrach. Registratúra je súhrn všetkých spisov. Správu registratúry tak vykonáva každý subjekt, ktorý je tvorcom spisov, predovšetkým však orgány verejnej správy. Zákon o archívoch a registratúrach upravuje základné povinnosti v súvislosti s touto činnosťou. V rámci úlohy viesť určené agendy elektronickou formou, ktorá sa bude realizovať novelami príslušných zákonov, predstavuje tento zákon základný právny rámec, z ktorého budú jednotlivé novely vychádzať. Novela zákona o archívoch a registratúrach rieši vykonávanie správy registratúry elektronickou formou, to jest zakotvuje základné pojmy a povinnosti s tým súvisiace. Vo vzťahu k zavádzaniu elektronických systémov, prostredníctvom ktorých sa bude viesť správa registratúry, je potrebné zdôrazniť, že to nebude znamenať zánik registratúry v listinnej podobe. Elektronický systém na správu registratúry dokáže spracúvať tak elektronické, ako i listinné záznamy. Návrh novely zákona obsahuje len nevyhnutné definície a povinnosti. Podrobnosti o elektronických systémoch slúžiacich na správu elektronickej registratúry bude upravovať výnos ministerstva vnútra. Novela súčasne splnomocňuje aj na vydanie ďalšieho vykonávacieho predpisu, ktorý by mal upraviť podrobne správu registratúry orgánov verejnej správy. Návrh novely zákona bol prerokovaný vo výbore pre verejnú správu a regionálny rozvoj a ústavnoprávnom výbore, ktoré k nemu neuplatnili pripomienky alebo iné návrhy. Vážené pani poslankyne, páni poslanci, dovoľujem si vás požiadať o podporu navrhovanej novely zákona. Ďakujem veľmi pekne.
Bugár, Béla, podpredseda NR SR (2019-05-10):
Ďakujem. Teraz dávam slovo pánovi poslancovi Vavrekovi, aby za gestorský výbor uviedol stanovisko výboru k tomuto návrhu zákona. Nech sa páči.
Šeliga, Juraj, podpredseda NR SR (2020-09-16):
Prosím, prezentujme sa a hlasujme. (Hlasovanie.) Prítomných 128 poslancov, za 111, proti 13, zdržali sa 3, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Pleštinská, Zita, poslankyňa NR SR (2020-11-03):
Ďakujem, pán predsedajúci. Ja by som sa tiež chcela pripojiť k pánovi predrečníkovi a povedať, že cestovný ruch je aj súčasťou regionálneho rozvoja. Som tiež starostka, patríme do okresnej organizácie cestovného ruchu, kde je Ľubovniansky hrad, kde sú rôzne takéto pamätihodnosti, prírodné pamiatky. A skutočne pandémia týmto ľuďom znemožnila v tomto roku robiť to, čo vlastne robia srdcom pre nás všetkých a navrhujem, keď sa bude prejednávať tento zákon, aby sa prejednal aj vo výbore pre verejnú správu a regionálny rozvoj, možno aj z nášho výboru budeme vedieť dať k tomu ešte nejaké pripomienky. Ďakujem pekne.
Hrnčiar, Andrej, podpredseda NR SR (2016-10-27):
Ďakujem. Pán poslanec Kresák.
M. Číž, podpredseda NR SR: (2009-06-18):
Slovo má pán poslanec Fronc.
M. Číž, podpredseda NR SR: (2007-10-29):
O slovo sa prihlásil v zmysle rokovacieho poriadku spravodajca pán Novotný.
Laurenčík, Milan, podpredseda NR SR (2021-09-28):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Ešte niekto? Počkáme. Končím možnosť prihlásiť sa do rozpravy. Do rozpravy sa prihlásili piati páni poslanci. Ešte predtým však dám slovo pani navrhovateľke a po nej vystúpi pán spravodajca. Pani poslankyňa Záborská, nech sa páči, máte slovo.
J. Burian, poslanec: (2007-11-28):
Najprv budeme hlasovať o bodoch spoločnej správy. O bodoch spoločnej správy na osobitné hlasovanie boli vybrané body 20 a 23. Takže pri hlasovaní o bodoch spoločnej správy s odporúčaním gestorského výboru schváliť ich budeme hlasovať najskôr o nasledovných bodoch: 1 až 3, 6, 8, 9, 11 až 13, 15 až 17, 19, 21, 22, 25 až 27, 29 až 31, 33 až 36, 38 až 73 s odporúčaním gestorského výboru schváliť ich. Prosím vás, pán predseda, dajte hlasovať.
Blaha, Ľuboš, podpredseda NR SR (2024-01-24):
Pán poslanec Alojz Hlina.
Dostál, Ondrej, poslanec NR SR (2018-05-25):
Vážená pani podpredsedníčka Národnej rady, kolegyne, kolegovia, dovoľte, aby som ako poverený predkladateľ uviedol návrh zákona, ktorým sa mení Zákonník práce v znení neskorších predpisov. Účelom predkladaného návrhu zákona je umožniť uzatváranie dohôd o prácach vykonávaných mimo pracovného pomeru na činnosti, ktoré sú predmetom ochrany podľa autorského zákona. Návrh zákona predkladajú poslanci Národnej rady Slovenskej republiky z poslaneckého klubu SaS Ondrej Dostál, Peter Osuský, Jana Kiššová, Alojz Baránik, Eugen Jurzyca a Jozef Rajtár. Ide o veľmi stručný a jednoduchý návrh zákona, ktorý v čl. 1 obsahuje iba 1 bod spočívajúci vo vypustení jedného odseku zo Zákonníka práce, konkrétne ten bod znie: V § 223 sa vypúšťa ods. 4 a v čl. 2 sa navrhuje stanoviť účinnosť zákona, pochopiteľne. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, ani na životné prostredie. Jediný vplyv má na podnikateľské prostredie a to pozitívny vplyv. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. A trochu bližšie o obsahu návrhu zákona a dôvodoch, prečo sme s ním prišli, by som rád povedal v rozprave, do ktorej sa týmto hlásim ako prvý.
Lebocký, Tibor, poslanec NR SR (2013-03-26):
Bod 45 spoločnej správy navrhla vyňať na osobitné hlasovanie pani poslankyňa Košútová, keďže podala lepší návrh. Dajte, prosím, hlasovať o bode 45 spoločnej správy. Gestorský výbor ho odporúča schváliť.
B. Bugár, podpredseda NR SR: (2002-06-18):
F. Hajnovič, minister financií SR: Ďakujem. Ja by som len chcel podporiť všetky odporúčania tak, ako sú v spoločnej správe, s výnimkou toho jedného, ktoré vlastne svojím pozmeňujúcim návrhom opravil pán poslanec Maňka.
Pollák, Peter, poslanec NR SR (2012-05-09):
Ďakujem pekne. Súhlasím s mnohými vecami, ktoré si, Lucia, tu hovorila, mám pár výhrad, tak ako k niektorým veciam. Súhlasím s tým, že rómsku problematiku je dobré ponímať ako problém chudoby, je to koncentrovaná chudoba v rómskych komunitách. Vo väčšine prípadov však spoločnosť sa zameriava v podstate na riešenie dôsledkov chudoby v týchto komunitách, a nie na príčiny. Podobne si to robila aj ty. A ak by som mal porovnať programové vyhlásenie vlády, bývalej vlády s týmto vo vzťahu k riešeniu rómskej problematiky, áno, programové vyhlásenie vlády Ivety Radičovej bolo najsmelšie programové vyhlásenie vlády v oblasti rómskej problematiky. Tam si nehovorila ešte ďalšie veci, ktoré tam boli, napríklad legalizácia pozemkov a tak ďalej, ale iba zdôrazním to, čo si povedala v úvode. Bohužiaľ, sa ani tebe nepodarilo z tohto programového vyhlásenia neurobiť vôbec nič a ani dokonca ste neurobili to, aby ste rozpútali diskusiu na konkrétne body z tohto programového vyhlásenia vlády. Ja verím, že to, čo nastane v tomto volebnom období vo vzťahu k rómskej problematike, bude, chcem tomu veriť, bude obdobie, kedy sa vážne, zodpovedne postavíme k tejto problematike, lebo toto nie je problém Rómov, toto je problém Slovenska. Ak vyriešime rómsku problematiku, a hovorím to v poslednom období strašne veľa, ak vyriešime rómsku problematiku na Slovensku, žať výsledky z tejto práce bude celé Slovensko, nielen samotní Rómovia. Ďakujem. (Potlesk.)
Blanár, Juraj, podpredseda NR SR (2022-09-28):
Ďakujem, pán navrhovateľ. Teraz udeľujem slovo pánovi poslancovi Ondrejovi Ďuricovi, aby za gestorský výbor pre obranu a bezpečnosť ako spravodajca predniesol spravodajskú informáciu k tomuto návrhu zákona. Nech sa páči.
M. Hort, podpredseda NR SR: (2009-10-22):
Chcem sa teraz spýtať pani navrhovateľky, či chce využiť právo záverečného slova. Nech sa páči, pani poslankyňa.
Danko, Andrej, predseda NR SR (2018-10-24):
Poslanec Galko.
B. Bugár, podpredseda NR SR: (2003-04-25):
Takže vážená Národná rada, ako ste počuli, v dvoch prípadoch budeme musieť ešte zopakovať tajné voľby. Takže pokiaľ sa pripravia hlasovacie lístky, ja navrhujem, aby sme ďalej rokovali. To znamená, aby smel začali rokovať o ďalšom bode, a to je správa mandátového a imunitného výboru, a keď budú pripravené všetky hlasovacie lístky, to znamená na voľbu pozorovateľa do stálej delegácie pozorovateľov v Európskom parlamente a na dovolenie 1 člena Správnej rady Ústavu pamäti národa. Ak tieto lístky budú pripravené, tak po prerokovaní tohto bodu o správe mandátového a imunitného výboru by sme pristúpili znovu k tajnému hlasovaniu. K opakovej voľbe. Je s tým všeobecný súhlas? Áno. Ďakujem pekne. Takže budeme pokračovať rokovaním o správe Mandátového a imunitného výboru Národnej rady Slovenskej republiky o výsledku zistení výboru pri prerokovaní žiadosti okresnej prokurátorky Okresnej prokuratúry vo Zvolene z 24. februára 2003 o vydanie súhlasu na trestné stíhanie poslanca Národnej rady Slovenskej republiky. Materiál ste dostali ako tlač 191. Správu Mandátového a imunitného výboru Národnej rady Slovenskej republiky o výsledku rokovania výboru a jeho zisteniach spolu s návrhom uznesenia Národnej rady Slovenskej republiky uvedie predseda výboru Ľubomír Lintner. Pán predseda, nech sa páči. Môžete sa ujať slova. Ľ. Lintner, poslanec: Ďakujem pekne za slovo, pán predsedajúci. Kolegyne, kolegovia. Keďže uvedenú správu máte všetci v laviciach, tak sa vás pýtam, pán predsedajúci, prosím vás pekne, zistite skutočnosť v pléne Národnej rady, či poslanci vyžadujú, aby som správu čítal. Ak by bol súhlas s nečítaním, potom by som prečítal uznesenie.
Grendel, Gábor, podpredseda NR SR (2020-05-19):
Ale už sa asi nestretnú. Ďalší s faktickou pán poslanec Baránik.
Blanár, Juraj, podpredseda NR SR (2021-06-30):
Ďalší s faktickou poznámkou pán poslanec Jozef Pročko.
Cséfalvayová, Katarína, poslankyňa NR SR (2016-03-23):
Sľubujem. (Potlesk.)